Βασίλισσα Σοφία της Ισπανίας

Η Βασίλισσα Σοφία της Ισπανίας (ισπανικά: Reina Sofía de España, Ανάκτορα Ψυχικού, 2 Νοεμβρίου 1938) υπήρξε η βασιλική σύζυγος του Χουάν Κάρλος Α΄ από τις 22 Νοεμβρίου 1975 έως την παραίτησή του από τον θρόνο, στις 18 Ιουνίου 2014. Με την άνοδο του γιου της Φιλίππου ΣΤ΄ στον ισπανικό θρόνο, η ισπανική κυβέρνηση με ειδικό νομοθέτημα (Βασιλικό Διάταγμα 470/2014) όρισε ότι τόσο ο Χουάν Κάρλος Α΄ και η ίδια, θα συνεχίσουν ισοβίως να φέρουν τους τίτλους του «βασιλιά» και της «βασίλισσας» αντίστοιχα, καθώς και τις προσφωνήσεις «μεγαλειότατος» και «μεγαλειότατη», για λόγους τιμητικούς.https://www.boe.es/buscar/doc.php?id=BOE-A-2014-6477https://www.lamoncloa.gob.es/consejodeministros/paginas/enlaces/130614cortejuancarlos.aspxhttps://www.skai.gr/news/world/isovioi-oi-vasilikoi-titloi-gia-xouan-karlos-kai-sofia-stin-ispania

Είναι η πρωτότοκη κόρη του βασιλιά Παύλου Α΄ και της βασίλισσας Φρειδερίκης της Ελλάδας, αδελφή του βασιλιά Κωνσταντίνου Β΄ και της πριγκίπισσας Ειρήνης της Ελλάδας. Ως εκ τούτου φέρει τον τίτλο Πριγκίπισσα Σοφία της Ελλάδας και της Δανίας.https://www.20minutos.es/noticia/5667047/0/familia-griega-reina-sofia-deja-ser-apatrida-pais-les-devuelve-ciudadania-30-anos-despues/ Μετά την εγκατάσταση του Χουάν Κάρλος Α΄ στο εξωτερικό, η Σοφία αποφάσισε να συνεχίσει να ασκεί βασιλικά καθήκοντα, υποστηρίζοντας το έργο του γιου της.https://www.hola.com/us/royals/20200804fpxi7w3zgu/queen-sofia-stay-spain-husband-king-juan-carlos-leaves-country/

 Πρώτα χρόνια 
Η Σοφία Μαργαρίτα Βικτωρία Φρειδερίκη γεννήθηκε στο Παλαιό Ψυχικό, στην Αθήνα, στις 2 Νοεμβρίου 1938. Οι γονείς της ήταν ο Παύλος, και η σύζυγός του, Φρειδερίκη. Ανήκει σε μια από τις παλαιότερες ευρωπαϊκές βασιλικές οικογένειες δεδομένου ότι και οι δύο γονείς της ήταν απόγονοι της Βικτωρίας του Ηνωμένου Βασιλείου και του πρίγκιπα Αλβέρτου. Είναι μέλος του Οίκου του Σλέσβιχ-Χόλσταϊν-Σόντερμπουργκ-Γκλύξμπουργκ. Ο αδελφός της Κωνσταντίνος ήταν Βασιλιάς της Ελλάδας έως την κατάργηση της μοναρχίας το 1974.

Ήταν το μεγαλύτερο παιδί του ζεύγους των τότε πριγκίπων της Ελλάδας (ο πατέρας της έγινε βασιλιάς το 1947). Τα πρώτα της χρόνια σημαδεύτηκαν από τον Β΄ Παγκόσμιο Πόλεμο και την κατοχή της Ελλάδας από τις δυνάμεις του Άξονα, γεγονός που ανάγκασε την οικογένειά της να εξοριστεί αρχικά στην Αίγυπτο και αργότερα στη Νότια Αφρική. Μετά την απελευθέρωση της Ελλάδας, διεξάχθηκε ένα δημοψήφισμα, στο οποίο αποφασίστηκε η επάνοδος του θείου της, βασιλιά Γεωργίου Β΄, στον ελληνικό θρόνο. Η βασιλική οικογένεια επανήλθε στην Ελλάδα τον Σεπτέμβριο του 1946. 

Εκπαίδευση
Κατά την περίοδο της παραμονής της στην Αλεξάνδρεια της Αιγύπτου, παρακολούθησε μία σειρά μαθημάτων στο Κολλέγιο Θηλέων Ελ Νάσρ και αργότερα συνέχισε την εκπαίδευσή της στο Κέιπ Τάουν της Νότιας Αφρικής. Φοίτησε στο καταξιωμένο οικοτροφείο του Ζάλεμ της νότιας Γερμανίας, ενώ αργότερα, στην Ελλάδα, σπούδασε βρεφοκομία, μουσική και αρχαιολογία.https://www.hello.cy/royalty/vasilissa-sofia-otan-ergazotan-os-nosokoma-sto-mitera/ Η κατάρτισή της ολοκληρώθηκε στην Αγγλία, που φοίτησε στο Κολλέγιο Φιτζγουίλιαμ του Πανεπιστημίου του Κέιμπριτζ.https://www.tovima.gr/grace/diasimoi/otan-i-vasilissa-sofia-tis-ispanias-chorepse-me-tin-kardia-tis-stin-kriti-to-glenti-o-choros-oi-rizes/https://www.thetoc.gr/people-style/best-of-internet/dw-giati-i-basilisa-sofia-einai-panta-melagxoliki--i-apoleia-tou-konstantinou-kai-oi-peripeteies-tou-xouan-karlos/

Εκτός από τα ελληνικά μιλάει αγγλικά, ισπανικά, γαλλικά και γερμανικά.

 Ο γάμος με τον Χουάν Κάρλος και η προίκα 
Στις 12 Σεπτεμβρίου του 1961, η πριγκίπισσα Σοφία αρραβωνιάστηκε στη Λωζάνη τον Χουάν Κάρλος, πρίγκιπα των Αστουριών και επίδοξο διάδοχο του ισπανικού θρόνου. Δύο ημέρες αργότερα "υπό αίθριον ουρανόν, ηπίαν φθινοπωρινήν ημέραν και το κλασσικόν αττικόν λυκόφως" η Αθήνα υποδέχτηκε "το ευτυχές πριγκιπικόν ζεύγος και τους γονείς του". Οι δακτύλιοι αρραβώνες ανταλλάχθηκαν στα Ανάκτορα των Αθηνών στις 14 Δεκεμβρίου, ημέρα των 60ών γενεθλίων του βασιλιά Παύλου. Παρόντες 35 πρίγκιπες, η κυβέρνηση και άλλοι επίσημοι.

Οι επερχόμενοι γάμοι της πριγκίπισσας Σοφίας με τον Χουάν Κάρλος της Ισπανίας το Μάιο κατέστησαν πολιτικό πρόβλημα που έφερε σε δύσκολη θέση την κυβέρνηση Καραμανλή και στάθηκε αφορμή να ψυχρανθούν ακόμη περισσότερο οι σχέσεις των Ανακτόρων με τον πολιτικό κόσμο.

Στις 19 Φεβρουαρίου του 1962 ο υπουργός Οικονομικών Σπύρος Θεοτόκης κατέθεσε στη Βουλή νομοσχέδιο με το οποίο δινόταν προίκα στη Σοφία ύψους 9.000.000 δρχ. (300.000 δολάρια της εποχής) που απαλλασσόταν από κάθε φορολογία και μπορούσε να μετατραπεί σε συνάλλαγμα.

Στην εισηγητική του έκθεση ο Θεοτόκης επικαλέστηκε "μακροχρόνιον και αδιάλειπτον έθιμον" και ανέφερε επίσης ότι: "Η συμβολή του ελληνικού λαού εις την αποκατάστασιν της βασιλόπαιδος Σοφίας, πρωτίστως προβάλλεται ως ηθική και έμπρακτος συμμετοχή αυτού εις το ευτυχές γεγονός...". 

Η προίκα της Σοφίας ανήλθε στο ποσό των 9 εκατομμυρίων δραχμών. Η προικοδότηση ήταν η αφορμή για να ψυχρανθούν ακόμα περισσότερο οι σχέσεις των Ανακτόρων με τον πολιτικό κόσμο. Το σύνθημα «Προίκα στην Παιδεία, όχι στη Σοφία» ακουγόταν στις φοιτητικές κινητοποιήσεις, την εποχή που η κυβέρνηση Κωνσταντίνου Καραμανλή προίκιζε τη Σοφία με 30.000 χρυσές λίρες (9 εκατομμύρια δραχμές την εποχή εκείνη), ενώ ταυτόχρονα αρνιόταν πεισματικά κάθε αύξηση των δαπανών για την παιδεία.Οταν η Φρειδερίκη πάντρευε τα παιδιά της, ΤΑ ΝΕΑ, Ρωμαίος Γιώργος, 29 Απριλίου 2011Όταν οι Έλληνες πλήρωσαν τη “χρυσή” προίκα της Σοφίας για το γάμο της με τον Χουάν Κάρλος, 06.06.2014, newsit.gr«Προίκα στην Παιδεία, όχι στη Σοφία», ΤΑ ΝΕΑ, Νατάσα Μπαστέα, 3 Ιουνίου 2014Όταν η βασίλισσα Ελισάβετ, «χαστούκισε» τη Φρειδερίκη, Β. Λεβεντογιάννης, ΤΟ ΠΟΝΤΙΚΙ, τεύχος 1959, 09-03-2017

Οι πληροφορίες όμως των ανθρώπων της βρετανικής πρεσβείας στην Αθήνα λένε ότι κανείς δεν πληροφορήθηκε, δημόσια τουλάχιστον, το πραγματικό ύψος της προίκας και υποστηρίζουν ότι 100.000-200.000 χρυσές λίρες βγήκαν από τα ταμεία του κράτους. Στο εμπιστευτικό έγγραφο CE/941/4 της βρετανικής πρεσβείας προς το Υπουργείο Εξωτερικών τονίζεται: "Καθώς ο βασιλικός γάμος είναι άμεσος, το ποσόν της προίκας που θα δοθεί από το δημόσιο ταμείο έχει γίνει ο στόχος του αντιμοναρχικού αισθήματος στην Ελλάδα, που βρίσκεται πάντα στην επιφάνεια".

Στις 21 Φεβρουαρίου έγινε έντονη συζήτηση στη Βουλή για το θέμα της προίκας. Εκπρόσωπος της Ένωσης Κέντρου δήλωσε ότι το κόμμα του δέχεται να δοθεί μόνο κάποιο συμβολικό δώρο, ενώ η Ε.Δ.Α. εξέφρασε την πλήρη αντίθεσή της στον θεσμό. Το Κόμμα Προοδευτικών δήλωσε πως είναι εναντίον του θεσμού, αλλά δεν θα έπρεπε η κατάργηση της προίκας να αρχίσει από την πριγκίπισσα Σοφία.

Η πριγκίπισσα Σοφία παντρεύτηκε τον Χουάν Κάρλος στις 14 Μαΐου του 1962 στην Αθήνα, με τρεις τελετές: η πρώτη με ρωμαιοκαθολική ιεροτελεστία στον Καθεδρικό ναό του Αγίου Διονυσίου του Αρεοπαγίτη, η δεύτερη με πολιτικό στο Παλάτι και η τρίτη, για την ορθόδοξη ιεροτελεστία, στον Καθεδρικό Μητροπολιτικό Ναό Αθηνών. Ακολούθησαν, η μεταστροφή της στον ρωμαιοκαθολικισμό και η παραίτηση από τα δικαιώματα της στον ελληνικό θρόνο.<ref>Η Φρειδερίκη έγραψε αργότερα στις αναμνήσεις της: "Ο γάμος της Σοφίας υπήρξε μια εξαιρετικά πολύπλοκη υπόθεσις. Ύστερα από μερικές δυσχερέστατες συνομιλίες με πρόσωπα που επιχειρούσαν να φανούν περισσότερο Καθολικοί από τον Πάπα, στείλαμε στο Βατικανό τον κ. Πεσμαζόγλου, έναν λαμπρό Έλληνα δικηγόρο. Οι αρχές του Βατικανού συμφώνησαν με την άποψή μας, η οποία ήταν: Αφού και οι δύο γονείς είχαν αποφασίσει πως ο γάμος έπρεπε να γίνει στην Αθήνα, η Σοφία μπορούσε να παντρευτεί ως ορθόδοξη πριγκίπισσα στην ορθόδοξη Μητρόπολη, αλλά εφόσον ο σύζυγός της ήταν καθολικός, θα έπρεπε να γίνει προηγουμένως και καθολικός γάμος στην καθολική εκκλησία".</ref> Η γαμήλια δεξίωση έγινε σε σκηνή που είχε στηθεί στους κήπους των Βασιλικών Ανακτόρων.

Οι Άγγλοι διπλωμάτες όμως εκτιμούσαν ότι ήταν ατυχής ο χρόνος του βασιλικού γάμου της Σοφίας. Το σημειώνει ο πρεσβευτής σερ Ραλφ Μάρεϊ στο εμπιστευτικό του έγγραφο CE/941/8: "Πολιτικά, ο χρόνος του γάμου ήταν άστοχος και άτυχος. Έγινε αμέσως μετά τους εορτασμούς για τα 60χρονα του βασιλέως Παύλου. Η επέτειος αυτή συγκέντρωσε στην Αθήνα μέλη από βασιλικούς οίκους. Έγιναν πολλές βασιλικές εκδηλώσεις, σε βαθμό που έκαναν τους Έλληνες να γκρινιάζουν για τα έξοδα...".

Ο Μάρεϊ περιγράφει με παραμυθένιους χαρακτηρισμούς τον γάμο της Σοφίας με τον Χουάν Κάρλος και τον παρομοιάζει με τον γάμο του πρίγκιπα Ρενιέ Γ΄ του Μονακό με την Γκρέις Κέλλυ. Για τους γάμους της Σοφίας έφτασαν στην Αθήνα φιλοξενούμενοι της βασιλικής οικογένειας, 32 εν ενεργεία βασιλιάδες και πρίγκιπες και 109 εστεμμένοι ή πρίγκιπες έκπτωτοι.

Η γαλλική εφημερίδα Le Monde έγραψε ότι, ενώ ακόμα και οι κομμουνιστές τηρούσαν έως τότε στάση διακριτική απέναντι στο θρόνο, τώρα "οι Έλληνες βασιλείς έχουν καταστεί αντικείμενο μιας δυσφημιστικής εκστρατείας, η οποία ανησυχεί και τα βασιλικά ανάκτορα και την κυβέρνηση..."Οι γάμοι της Σοφίας με τον Χουάν Κάρλος, Ιστορικό Λεύκωμα 1962, σελ. 44-47, Καθημερινή (1997).

 Βασίλισσα της Ισπανίας 
Η Ισπανία  την εποχή εκείνη ήταν επισήμως Βασίλειο, αλλά με τη θέση του βασιλιά κενή, και τις αρμοδιότητες του αρχηγού κράτους είχε ο στρατηγός Φρανθίσκο Φράνκο. Νόμιμος διάδοχος τότε του ισπανικού θρόνου ήταν ο πατέρας του Χουάν Κάρλος, πρίγκιπας Χουάν των Βουρβόνων. Χουάν Κάρλος και Σοφία, σε αντίθεση με τον πατέρα του Χουάν Κάρλος που ήταν εναντίον του καθεστώτος και κατοικούσε μόνιμα στη Πορτογαλία, ζούσαν στη Μαδρίτη. 

Το καθεστώς από το 1947 δεν είχε καθορίσει ποιος ήταν ο διάδοχος και έτσι οι μνηστήρες ήταν πολλοί. Υπήρχε και το ενδεχόμενο να καταργηθεί η μοναρχία, όπως έκανε το στρατιωτικό καθεστώς στη Πορτογαλία. Ο Φράνκο έδωσε στο ζεύγος τον τίτλο πρίγκιπες της Ισπανίας, και όχι το πρίγκιπες της Αστουρίας που έχουν πάντα οι διάδοχοι του ισπανικού θρόνου.
Τελικά, ο Φρανθίσκο Φράνκο επέλεξε τον Πρίγκιπα Χουάν Κάρλος, παρακάμπτοντας μια γενιά. Έτσι το 1975, όταν πέθανε ο Φράνκο, η Βασιλεία αποκαταστάθηκε (44 χρόνια μετά την έκπτωση του Βασιλιά Αλφόνσου ΙΓ΄) με την άνοδό του στον Ισπανικό θρόνο (22 Νοεμβρίου 1975) ως Χουάν Κάρλος Α' της Ισπανίας και έτσι η Σοφία έγινε Βασίλισσα της Ισπανίας. Ο πατέρας του Χουάν Κάρλος, αν και δυσαρεστημένος που ο γιος του τον δέχτηκε, αποδέχθηκε τις εξελίξεις για να σωθεί η Δυναστεία. 

Ο Βασιλιάς Χουάν Κάρλος προχώρησε αμέσως στον εκδημοκρατισμό της Ισπανίας και το 1977 έγιναν οι πρώτες μετά από 45 χρόνια ελεύθερες εκλογές. Η Σοφία βρισκόταν στην Ελλάδα όταν έγινε το πραξικόπημα της Χούντας το 1967. Από τότε και μέχρι το 1998 δεν επισκέφθηκε ποτέ την Ελλάδα, εκτός για λίγες ώρες στην κηδεία της μητέρας της Φρειδερίκης, τον Φεβρουάριο του 1981. Από την επίσημη επίσκεψη του Ισπανικού Βασιλικού ζεύγους το 1998 και μετά, έχει πυκνώσει τις επίσημες και ιδιωτικές της επισκέψεις. Μαζί της ζει, στα ανάκτορα Θαρθουέλα, η αδελφή της Ειρήνη της Ελλάδας.  

Μέχρι την παραίτηση του Χουάν Κάρλος Α΄ είχε τον τίτλο της Καθολικής Συζύγου Καθολικού Μονάρχη, έχοντας έτσι το προνόμιο να εμφανίζεται ενώπιον του Πάπα ντυμένη στα λευκά και όχι στα μαύρα όπως ορίζει η εθιμοτυπία του Βατικανού. Από τις 19 Ιουνίου 2014, κατέχει το αξίωμα της Βασιλομήτορος της Ισπανίας, αφού στον θρόνο ανέβηκε ο γιος της Φίλιππος ΣΤ΄ της Ισπανίας.

Οι συντηρητικές θέσεις της σε κοινωνικά ζητήματα και συγκεκριμένα η εναντίωσή της στον γάμο των ομοφυλοφίλων, στις παρελάσεις των ομοφυλοφίλων και στις εκτρώσεις έχουν επικριθεί και έχουν προκαλέσει αντιδράσεις. 

Οικογένεια
Η Σοφία και ο Χουάν Κάρλος απέκτησαν τρία παιδιά:
 την Ελένα, Δούκισσα του Λούγο (1963-), παντρεύτηκε τον Χάιμε ντε Μαριτσαλάρ στις 18 Μαρτίου 1995 στη Σεβίλλη, απέκτησαν :
 τον Φελίπε Χουάν (Φίλιππο Ιωάννη) (1998-)
 την Βικτόρια Φεδερίκα (Βικτωρία Φρειδερίκη) (2000-)
 την Κριστίνα της Ισπανίας (1965-) Δούκισσα της Πάλμα ντε Μαγιόρκα, παντρεύτηκε τον Ινιάκι Ουρνταγκαρίν, στις 4 Οκτωβρίου 1997 στη Βαρκελώνη, απέκτησαν:
 τον Χουάν Βαλεντίν (1999-)
 τον Πάμπλο Νικολάς Σεβαστιάν (2000-)
 τον Μιγέλ (2002-)
 την Ιρένε (2005-)
 τον Φίλιππο ΣΤ΄ της Ισπανίας (1968-), παντρεύτηκε στις 22 Μαΐου 2004 στη Μαδρίτη, τη Λετίθια Ορτίθ Ροκασολάνο, απέκτησαν:
 την Ελεονώρα των Αστουριών (2005-)
 την Σοφία της Ισπανίας (2007-)

Τίτλοι
 <span style="font-size:0.9em;">Προσφωνήσεις της</font></span><span style="font-size:1.1em;">Βασίλισσας Σοφίας της Ισπανίας</font></span> 80px|  Προσφώνηση αναφοράς <span style="font-size:0.95em;">Μεγαλειοτάτη</font></span> <span style="font-size:0.95em;">Προφορική</font></span> <span style="font-size:0.95em;">Μεγαλειοτάτη</font></span> <span style="font-size:0.95em;">Εναλλακτική</font></span> <span style="font-size:0.95em;">Κυρία</font></span>

 2 Νοεμβρίου 1938 – 14 Μαΐου 1962: Η Αυτής Βασιλική Υψηλότητα Πριγκίπισσα Σοφία της Ελλάδας και της Δανίας
 14 Μαΐου 1962 – 21 Ιουλίου 1969: Η Αυτής  Βασιλική Υψηλότητα Ινφάντα Σοφία της Ισπανίας
 21 Ιουλίου 1969 – 22 Νοεμβρίου 1975: Η Αυτής Βασιλική Υψηλότητα Η Πριγκίπισσα της Ισπανίας
 22 Νοεμβρίου 1975 – 19 Ιουνίου 2014: Η Αυτής Μεγαλειότητα η Βασίλισσα
 19 Ιουνίου 2014 – μέχρι σήμερα: Η  Αυτής Μεγαλειότητα η'' Βασίλισσα Σοφία της Ισπανίας

Πρόγονοι
<center>
{| class="wikitable"
| <center>180px<center>Μονόγραμμα της Βασίλισσας Σοφίαςτης Ισπανίας
| <center>180pxΟικόσημο της Βασίλισσας Σοφίαςτης Ισπανίας
|}

Παραπομπές

 Εξωτερικοί σύνδεσμοι 

 Επίσημη Ιστοσελίδα της Ισπανικής Βασιλικής Οικογένειας
 Επίσημη Ιστοσελίδα του Ιδρύματος Βασίλισσα Σοφία
 Βασίλισσα Σοφία Οικογενειακό Δέντρο

|-

Κατηγορία:Ελληνική Βασιλική Δυναστεία
Κατηγορία:Βασίλισσες της Ισπανίας
Ελλάδα Σοφια
Κατηγορία:Πριγκίπισσες της Ελλάδας και της Δανίας
Κατηγορία:Έλληνες ευγενείς
Κατηγορία:Ισπανική τάξη ευγενών
Κατηγορία:Πριγκίπισσες της Δανίας
Κατηγορία:Ισπανίδες Ινφάντας
Κατηγορία:Ελληνίδες αθλήτριες της ιστιοπλοΐας